شەفەق نیوز/ فازڵ غەراوی پسپۆڕ لە ماف مرۆڤ،
ئمڕوو یەکشەممە، وت: عراق هەر رووژیگ کەفێدە وەر بڕ گەورەیگ لە کارەساتەیل سروشتی
و پیشەسازی لە لافاو و زەویلەرزە و پیسکردن پیشەسازی و ژینگە، ک بویە هووکار کوشیان
شمارەیگ لە هاووڵاتییەیل، و هەڕەشەی ئاسایش مرۆیی و ژینگەییان دەێد، لەوەر نەوین سیستەم
هوشداری وەرجەوەخت لە کارەساتەیل.
غەراوی لە راپۆرتیگ وت: کارەساتەیل کاریگەری
لەبان ژیان هاووڵاتییەیل و ژینگەیان و تەندروسییان و ئاسایش مرۆیی و ئابووری و
ژینگەیان دیرێد، و توانای لادان لە فرەی کارەساتەیل سروشتی و پیشەسازی هەس، تا وەڕی
ستراتیژی نواگردن رخەیل کارەساتەیل بوود، ک هیلێد کۆنترۆڵ ئاست رخەیل بکریەێد، و هەمیش
لادان لە رخەیل نوویگ.
وتیش: نەتەوە یەکگرتگەیل بانگەواز ئەرا گشت وڵاتەیل
کرد تا لە سیستەم هوشداری وەرجەوەخت بەرهەم بارن، و پاڵپشتیکردن ئەرا دەوڵەتەیل وە
قایمکردن توانایان و دەسکردن وە پلان نوویگ لە لویتگەی کەشوهەوا COP27  ک ئەوەسا
لە کۆتایی ئی ساڵە لە شەرەم شێخ ئەنجام دریەێد، ئەرا دابینکردن ئی سیستەمە ئەرا گشتی
وەماوەی ٥ ساڵ.
غەراوی داوا لە حکومەت کرد ژینگەی نیشتمانی ئەرا
کارەساتەیل و قەیرانەیل دروس بکەێد، و پشت وە سیستەم هوشداری وەرجەوەخت بوەسێد، وەگورەی
سیستەم نوو، ئەرا مقەیەتیکردن ژیان هاووڵاتییەیل و دەسمیەتی لە نواگردن کارەساتەیل
وەرجە کەفتینان.
